title: 2016 m. gruodžio 8 d. Komisijos įgyvendinimo reglamentas (ES) 2016/2216, kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti

text:
9.12.2016

               LT

               Europos Sąjungos oficialusis leidinys

               L 334/33

         KOMISIJOS ĮGYVENDINIMO REGLAMENTAS (ES) 2016/2216
   2016 m. gruodžio 8 d.
   kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1),
   atsižvelgdama į 2011 m. birželio 7 d. Komisijos įgyvendinimo reglamentą (ES) Nr. 543/2011, kuriuo nustatomos išsamios Tarybos reglamento (EB) Nr. 1234/2007 taikymo vaisių bei daržovių ir perdirbtų vaisių bei daržovių sektoriuose taisyklės (2), ypač į jo 136 straipsnio 1 dalį,
   kadangi:

               (1)

               Įgyvendinimo reglamentu (ES) Nr. 543/2011, atsižvelgiant į daugiašalių derybų dėl prekybos Urugvajaus raunde rezultatus, nustatomi kriterijai, pagal kuriuos Komisija nustato standartines importo iš trečiųjų šalių vertes produktams ir laikotarpiams, nurodytiems jo XVI priedo A dalyje;

               (2)

               remiantis Įgyvendinimo reglamento (ES) Nr. 543/2011 136 straipsnio 1 dalimi, standartinė importo vertė apskaičiuojama kiekvieną darbo dieną atsižvelgiant į kintančius kasdienius duomenis. Todėl šis reglamentas turėtų įsigalioti jo paskelbimo Europos Sąjungos oficialiajame leidinyje dieną,

         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamento (ES) Nr. 543/2011 136 straipsnyje minimos standartinės importo vertės yra nustatytos šio reglamento priede.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2016 m. gruodžio 8 d.

            Komisijos vardu

            Pirmininko pavedimu

         Jerzy PLEWA

            Generalinis direktorius

            Žemės ūkio ir kaimo plėtros generalinis direktoratas

      (1)  OL L 347, 2013 12 20, p. 671.

      (2)  OL L 157, 2011 6 15, p. 1.

      PRIEDAS

         Standartinės importo vertės, skirtos kai kurių vaisių ir daržovių įvežimo kainai nustatyti

                  (EUR/100 kg)

                  KN kodas

                  Trečiosios šalies kodas (1)

                  Standartinė importo vertė

                  0702 00 00

                  MA

                  90,5

                  TN

                  123,9

                  TR

                  111,7

                  ZZ

                  108,7

                  0707 00 05

                  EG

                  191,7

                  MA

                  77,0

                  TR

                  157,1

                  ZZ

                  141,9

                  0709 93 10

                  MA

                  141,2

                  TR

                  156,7

                  ZZ

                  149,0

                  0805 10 20

                  TR

                  70,4

                  UY

                  62,9

                  ZA

                  27,9

                  ZZ

                  53,7

                  0805 20 10

                  MA

                  70,6

                  ZZ

                  70,6

                  0805 20 30 , 0805 20 50 , 0805 20 70 , 0805 20 90

                  IL

                  114,7

                  TR

                  68,2

                  ZZ

                  91,5

                  0805 50 10

                  TR

                  81,7

                  ZZ

                  81,7

                  0808 10 80

                  ZA

                  36,6

                  ZZ

                  36,6

                  0808 30 90

                  CN

                  86,1

                  ZZ

                  86,1

         (1)  Šalių nomenklatūra nustatyta 2012 m. lapkričio 27 d. Komisijos reglamentu (ES) Nr. 1106/2012, kuriuo dėl šalių ir teritorijų nomenklatūros atnaujinimo įgyvendinamas Europos Parlamento ir Tarybos reglamentas (EB) Nr. 471/2009 dėl Bendrijos statistikos, susijusios su išorės prekyba su ES nepriklausančiomis šalimis (OL L 328, 2012 11 28, p. 7). Kodas „ZZ“ atitinka „kitas šalis“.


title: 2017 m. kovo 15 d. Komisijos įgyvendinimo reglamentas (ES) 2017/455 dėl leidimo naudoti Lactobacillus fermentum (NCIMB 41636), Lactobacillus plantarum (NCIMB 41638) ir Lactobacillus rhamnosus (NCIMB 41640) preparatą kaip šunų pašarų priedą (Tekstas svarbus EEE. )

text:
16.3.2017

                  LT

                  Europos Sąjungos oficialusis leidinys

                  L 71/15

            KOMISIJOS ĮGYVENDINIMO REGLAMENTAS (ES) 2017/455
      2017 m. kovo 15 d.
      dėl leidimo naudoti Lactobacillus fermentum (NCIMB 41636), Lactobacillus plantarum (NCIMB 41638) ir Lactobacillus rhamnosus (NCIMB 41640) preparatą kaip šunų pašarų priedą
      (Tekstas svarbus EEE)
      EUROPOS KOMISIJA,
      atsižvelgdama į Sutartį dėl Europos Sąjungos veikimo,
      atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 9 straipsnio 2 dalį,
      kadangi:

                  (1)

                  Reglamente (EB) Nr. 1831/2003 nustatyta, kad priedams gyvūnų mityboje naudoti reikia leidimo, ir nustatytas tokio leidimo suteikimo pagrindas bei tvarka;

                  (2)

                  pagal Reglamento (EB) Nr. 1831/2003 7 straipsnį buvo pateiktas prašymas išduoti leidimą naudoti Lactobacillus fermentum (NCIMB 41636), Lactobacillus plantarum (NCIMB 41638) ir Lactobacillus rhamnosus (NCIMB 41640) preparatą. Kartu su prašymu buvo pateikti duomenys ir dokumentai, kurių reikalaujama pagal Reglamento (EB) Nr. 1831/2003 7 straipsnio 3 dalį;

                  (3)

                  prašymas pateiktas dėl leidimo naudoti Lactobacillus fermentum (NCIMB 41636), Lactobacillus plantarum (NCIMB 41638) ir Lactobacillus rhamnosus (NCIMB 41640) preparatą kaip šunų pašarų priedą, skirtiną prie priedų kategorijos „technologiniai priedai“;

                  (4)

                  Europos maisto saugos tarnyba (toliau – Tarnyba) 2015 m. gruodžio 1 d. nuomonėje (2) padarė išvadą, kad siūlomomis naudojimo sąlygomis Lactobacillus fermentum (NCIMB 41636), Lactobacillus plantarum (NCIMB 41638) ir Lactobacillus rhamnosus (NCIMB 41640) preparatas nedaro nepageidaujamo poveikio gyvūnų sveikatai, žmonių sveikatai ar aplinkai. Tarnyba taip pat padarė išvadą, kad pridėjus priedo į pasterizuotą pieną ar į avižinius produktus, susidaro rūgštingumas, padedantis išsaugoti šunims skirtus maisto produktus. Tarnyba nemano, kad reikia nustatyti konkrečius stebėsenos po pateikimo rinkai reikalavimus. Be to, patvirtinama pašarų priedo pašaruose analizės metodo taikymo ataskaita, kurią pateikė Reglamentu (EB) Nr. 1831/2003 įsteigta etaloninė laboratorija;

                  (5)

                     Lactobacillus fermentum (NCIMB 41636), Lactobacillus plantarum (NCIMB 41638) ir Lactobacillus rhamnosus (NCIMB 41640) preparatų vertinimas rodo, kad Reglamento (EB) Nr. 1831/2003 5 straipsnyje numatytos leidimų išdavimo sąlygos yra įvykdytos. Taigi, kaip nurodyta šio reglamento priede, turėtų būti išduotas leidimas naudoti minėtą preparatą;

                  (6)

                  šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

            PRIĖMĖ ŠĮ REGLAMENTĄ:
      1 straipsnis
      Priede nurodytą preparatą, priklausantį priedų kategorijai „technologiniai priedai“ ir funkcinei grupei „konservantai“, leidžiama naudoti kaip gyvūnų pašarų priedą šio reglamento priede nustatytomis sąlygomis.
      2 straipsnis
      Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

         Šis reglamentas privalomas visas ir tiesiogiai taikomas visose valstybėse narėse.
         Priimta Briuselyje 2017 m. kovo 15 d.

               Komisijos vardu

               Pirmininkas

            Jean-Claude JUNCKER

         (1)  OL L 268, 2003 10 18, p. 29.

         (2)  EFSA Journal 2016;14(1):4340.

         PRIEDAS

                     Priedo identifikavimo numeris

                     Leidimo turėtojo pavadinimas

                     Priedas

                     Sudėtis, cheminė formulė, aprašymas, analizės metodas

                     Gyvūno rūšis arba kategorija

                     Didžiausias amžius

                     Mažiausias kiekis

                     Didžiausias kiekis

                     Kitos nuostatos

                     Leidimo galiojimo terminas

                     Priedo KSV/kg pašarinės žaliavos

                        Technologinių priedų kategorija. Funkcinė grupė: konservantai

                     1a001

                     —

                        Lactobacillus fermentum (NCIMB 41636), Lactobacillus plantarum (NCIMB 41638) ir Lactobacillus rhamnosus (NCIMB 41640)

                        Priedo sudėtis

                     Lactobacillus fermentum (NCIMB 41636), Lactobacillus plantarum (NCIMB 41638) ir Lactobacillus rhamnosus (NCIMB 41640) preparatas, kurio sudėtyje visų Lactobacilli yra ne mažiau kaip 1,0 × 108 KSV/g priedo (kiekvienos Lactobacillus padermės ne mažiau kaip 1,0 × 107 KSV/g priedo)

                        Veikliosios medžiagos apibūdinimas

                     Gyvybingos Lactobacillus fermentum (NCIMB 41636), Lactobacillus plantarum (NCIMB 41638) ir Lactobacillus rhamnosus (NCIMB 41640) ląstelės

                        Analizės metodas
                         (1)

                     Pašaro priedo skaičiavimas: spread plate method on MRS agar (EN 15787)
                     Nustatymas: impulsinė lauko gelių elektroforezė (PFGE).

                     Šunys

                     —

                     —

                     —

                                 1.

                                 Priedo ir premikso naudojimo taisyklėse nurodyti laikymo sąlygas.

                                 2.

                                 Šis priedas naudojamas tik avižiniuose antriniuose produktuose ir pasterizuotame piene.

                                 3.

                                 Rekomenduojami naudoti priedo kiekiai:

                                             —

                                             6 × 108 KSV/kg avižinių antrinių produktų (90 % drėgnis);

                                             —

                                             2,7 × 1010 KSV/kg pasterizuoto pieno.

                                 4.

                                 Priedo ir premiksų naudotojams pašarų ūkio subjektai nustato veikimo procedūras ir atitinkamas organizacines priemones, kad būtų išvengta pavojaus, susijusio su įkvėpimu, sąlyčiu su oda ir sąlyčiu su akimis. Jei taikant šias procedūras ir priemones rizikos negalima sumažinti iki priimtino lygio, priedas ir premiksai naudojami su tinkamomis asmens apsaugos priemonėmis, įskaitant odos apsaugos priemones.

                     2027 m. balandžio 5 d.

            (1)  Išsamų analizės metodų aprašymą galima rasti etaloninės laboratorijos svetainėje: http://irmm.jrc.ec.europa.eu/EURLs/EURL_feed_additives/Pages/index.aspx.


title: 2016 m. spalio 14 d. Komisijos įgyvendinimo reglamentas (ES) 2016/1826, kuriuo, remiantis Europos Parlamento ir Tarybos reglamentu (EB) Nr. 1107/2009 dėl augalų apsaugos produktų pateikimo į rinką, nepatvirtinama veiklioji medžiaga triciklazolas (Tekstas svarbus EEE)

text:
15.10.2016

               LT

               Europos Sąjungos oficialusis leidinys

               L 279/88

         KOMISIJOS ĮGYVENDINIMO REGLAMENTAS (ES) 2016/1826
   2016 m. spalio 14 d.
   kuriuo, remiantis Europos Parlamento ir Tarybos reglamentu (EB) Nr. 1107/2009 dėl augalų apsaugos produktų pateikimo į rinką, nepatvirtinama veiklioji medžiaga triciklazolas
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. spalio 21 d. Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką ir panaikinantį Tarybos direktyvas 79/117/EEB ir 91/414/EEB (1), ypač į jo 13 straipsnio 2 dalį,
   kadangi:

               (1)

               pagal Reglamento (EB) Nr. 1107/2009 7 straipsnio 1 dalį 2012 m. gruodžio 21 d. bendrovė „Dow AgroSciences“ pateikė Italijai paraišką dėl veikliosios medžiagos triciklazolo patvirtinimo;

               (2)

               pagal to reglamento 9 straipsnio 3 dalį valstybė narė ataskaitos rengėja pranešė pareiškėjui, kitoms valstybėms narėms, Komisijai ir Europos maisto saugos tarnybai (toliau – Tarnyba) apie paraiškos priimtinumą 2013 m. vasario 4 d.;

               (3)

               šios veikliosios medžiagos poveikis žmonių ir gyvūnų sveikatai ir aplinkai, naudojant ją pagal pareiškėjo nurodytą paskirtį, buvo įvertintas pagal to reglamento 11 straipsnio 2 ir 3 dalių nuostatas. Ataskaitą rengianti valstybė narė 2014 m. sausio 7 d. pateikė Komisijai ir Tarnybai vertinimo ataskaitos projektą;

               (4)

               Tarnyba laikėsi Reglamento (EB) Nr. 1107/2009 12 straipsnio 1 dalies nuostatų. Pagal to reglamento 12 straipsnio 3 dalį ji paprašė pareiškėjo pateikti valstybėms narėms, Komisijai ir Tarnybai papildomos informacijos. Valstybė narė ataskaitos rengėja atnaujintos vertinimo ataskaitos projekto forma pateikė Tarnybai papildomos informacijos vertinimą;

               (5)

               valstybės narės ir Tarnyba peržiūrėjo vertinimo ataskaitos projektą. 2015 m. vasario 18 d. Tarnyba pateikė Komisijai išvadas dėl veikliosios medžiagos triciklazolo vertinimo (2). Tarnyba padarė išvadą, kad medžiagos genotoksinio ir kancerogeninio poveikio vertinimas buvo negalutinis, todėl nebuvo galima nustatyti pamatinių verčių (LPD, ŪPED ir LPNL), naudojamų vertinant riziką žmonių sveikatai. Dėl šios priežasties nebuvo atliktas rizikos operatoriams, darbuotojams, pašaliniams asmenims, gyventojams ir vartotojams vertinimas. Ji taip pat padarė išvadą, kad toksiškumo tyrime naudota bandomoji medžiaga neturėjo tipiškų siūlomų veikliosios medžiagos ir šalutinių priemaišų techninių specifikacijų. Be to, nebuvo galima užbaigti tam tikrų vertinimo dalių, įskaitant triciklazolo potencialą veikti kaip endokrininę sistemą ardanti medžiaga ir galimybę, kad gruntinis vanduo bus užterštas metabolitais, kurių toksikologinis poveikis nežinomas;

               (6)

               Komisija paragino pareiškėją pateikti pastabų dėl Tarnybos išvadų ir, remiantis Reglamento (EB) Nr. 1107/2009 13 straipsnio 1 dalimi, dėl peržiūros ataskaitos projekto. Pareiškėjas pateikė pastabas ir jos buvo atidžiai išnagrinėtos;

               (7)

               vis dėlto, nepaisant pareiškėjo argumentų, 5 konstatuojamojoje dalyje minėtų problemų išspręsti nepavyko;

               (8)

               taigi neįrodyta, kad, atsižvelgiant į bent vieno triciklazolo turinčio augalų apsaugos produkto vieną ar kelis tipiško naudojimo būdus, būtų tenkinami Reglamento (EB) Nr. 1107/2009 4 straipsnyje nustatyti patvirtinimo kriterijai. Todėl veiklioji medžiaga triciklazolas neturėtų būti patvirtinta pagal Reglamento (EB) Nr. 1107/2009 13 straipsnio 2 dalį;

               (9)

               šiuo reglamentu nepanaikinama galimybė pagal Reglamento (EB) Nr. 1107/2009 7 straipsnį pateikti dar vieną paraišką dėl triciklazolo;

               (10)

               Augalų, gyvūnų, maisto ir pašarų nuolatinis komitetas nepateikė nuomonės per komiteto pirmininko nustatytą terminą. Buvo nuspręsta, kad reikia įgyvendinimo akto, taigi pirmininkas pateikė jo projektą toliau svarstyti apeliaciniame komitete. Apeliacinis komitetas nuomonės nepateikė,

         PRIĖMĖ ŠĮ REGLAMENTĄ:
   1 straipsnis
   Veikliosios medžiagos nepatvirtinimas
   Veiklioji medžiaga triciklazolas nepatvirtinama.
   2 straipsnis
   Įsigaliojimas
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2016 m. spalio 14 d.

            Komisijos vardu

            Pirmininkas

         Jean-Claude JUNCKER

      (1)  OL L 309, 2009 11 24, p. 1.

      (2)  EFSA Journal 2015;13(2):4032. Adresas internete: www.efsa.europa.eu/efsajournal.